Ritratt MTA .td_uid_2_61e8fd0e99640_rand.td-a-rec-img{text-align:left}.td_uid_2_61e8fd0e99640_rand.td-a-rec-img img{margin:0 auto 0 0} Il-Ministru għat-Turiżmu Clayton Bartolo għal darb'oħra ddefenda l-prassi li l-Awtorità Maltija għat-Turiżmu tikri kamra fl-lukanda qrib attività tal-massa organizzata mill-istess awtorità. Meta kien qed iwieġeb għall-mistoqsija parlamentari tad-deputat Nazzjonalista Jason Azzopardi, il-Ministru qal li " din hija prassi li ilha ssir minn meta bdew isiru l-attivitajiet tal-massa mill-Gvern Malti, biex niftehmu, ħafna qabel l-2013". Il-Ministru qal li l-MTA dejjem tara li jkollha bejn żewġ u tlett ikmamar disponibbli sabiex jintużaw mill-istaff tagħha li jkunu nvoluti f'dawn l-attivitajiet. Dawn il-kmamar jintużaw għal skopijiet loġistiċi, u għall-ebda vaganza jew lussu. Aqra Ukoll L-MTA tikri kamra għal €140 kuljum "biex iżżomm il-flus minn attività" – Bartolo Dawn il-kmamar ġieli kienu kmamar mhux utilizzati mill-artisti barranin jew mill-management tagħhom. "Skont l-cancellation policy dawn il-kmamar xorta jkunu jridu jitħallsu, flok jibqgħu vojta jiġu utilizzati mill-membri tat-team tal-Events, skont kif tirrikjedi l-iskeda tagħhom. Ħafna drabi dawn il-kmamar ikunu għal bejn żewġ u tlett iljieli," qal il-Ministru. Huwa qal li din hija marbuta b'kuntratti li ssir mill-MTA mal-entitajiet barranin li jtellgħu l-attivitajiet tagħhom f'pajjiżna. "Dawn il-kuntratti, jinkludu obbligi dwar standards ta' akkommodazzjoni u trasport, fejn ħafna draba jiġi speċifikat il-klassifikazzjoni tal-lukanda u kemm trid tkun 'il bogħod minn fejn ser isir l-attivita', x'faċilitajiet irid ikollha, u kemm iridu jiġu ibbukkjati kmamar, skont dak li hu imsejjaħ artistic rider ". Is-sejħa għall-kwotazzjonijiet dejjem issir skont dan l- artistic rider , u jiġu bbukkjati l-kmamar li jkun hemm bżonn. "Ħafna drabi ikun hemm kumpaniji li jispeċifikaw eżatt liema lukanda jkunu jridu li tiġi bbukjata. (Din) hija prassi kważi f'kull attività tal-massa li ssir f'pajjiżna, li jkun hemm persuni lokali alloġġjata f'lukandi jew f'appartamenti viċin il-post tal-attivita'," spjega l-Ministru. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_61e8fd0e99ac5_rand.td-a-rec-img{text-align:left}.td_uid_3_61e8fd0e99ac5_rand.td-a-rec-img img{margin:0 auto 0 0}